噚 日係超人旗下長和系派發成績表嘅日子，無獨有偶，細仔小小超李澤楷檔8號仔亦揀同日公佈業績。不過，小小超噚日冇蒲頭，有口痕友話可能費事應付記者提問佢 嘅感情問題。大家關心李澤楷嘅感情事，相反小小超就非常關心香港前景，佢最近接受「英國廣播公司」（BBC）訪問時就話，香港貧富懸殊係全世界最嚴重嘅， 擔心會影響香港競爭力同埋影響社會穩定。佢仲話，低收入同成本高昂，已經成為廣大市民創業嘅絆腳石，令港人失去向上爬嘅機會，受害會係成個社會。